22.11.2014. Službeni list Europske unije L 336/1 I. (Nezakonodavni akti) UREDBE UREDBA KOMISIJE (EU) br. 1209/2014 od 29. listopada 2014. o izmjeni Uredbe (EZ) br. 451/2008 Europskog parlamenta i Vijeća o uspostavi nove statističke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 451/2008 Europskog parlamenta i Vijeća od 23. travnja 2008. o uspostavi nove stati- stičke klasifikacije proizvoda po djelatnostima (KPD) i o stavljanju izvan snage Uredbe Vijeća (EEZ) br. 3696/93 ('), a posebno njezin članak 6. stavak 2., budući da: (1) — Uredbom (EZ) br. 451/2008 uvedena je statistička klasifikacija proizvoda po djelatnostima (dalje u tekstu: ,KPD") kako bi se ispunili statistički zahtjevi Unije. (2) — Nakon ažuriranja Središnje klasifikacije proizvoda Ujedinjenih naroda (,CPC verzija 2"), KPD bi trebalo prilagoditi kako bi se održala usporedivost i dosljednost s normama za razvrstavanje proizvoda na međunarodnoj razini. (3) — Potrebne su daljnje izmjene KPD-a, kao i usklađivanje i pojašnjavanje tekstova nakon revizije Harmoniziranog sustava (HS) i Kombinirane nomenklature (CN), u skladu s Provedbenom uredbom  Komisije  (EU) br. 1001/2013 (*) i Uredbom Vijeća (EU) br. 1326/2013 (*). (4) — Uredbu (EZ) br. 451/2008 trebalo bi stoga na odgovarajući način izmijeniti. (5) — Mjere predviđene ovom Uredbom u skladu su s mišljenjem Odbora za europski statistički sustav, DONIJELA JE OVU UREDBU: Članak 1. Prilog Uredbi (EZ) br. 451/2008 zamjenjuje se tekstom iz Priloga ovoj Uredbi. (!) SLL 145,4.6.2008., str. 65. () Provedbena uredba Komisije (EU) br. 1001/2013 od 4. listopada 2013. o izmjenama Priloga 1. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 290, 31.10.2013., str. 1.). () Uredba Vijeća (EU) br. 1326/2013 od 9. prosinca 2013. o izmjeni Priloga I. Uredbi (EEZ) br. 2658/87 o tarifnoj i statističkoj nomenkla- turi i o Zajedničkoj carinskoj tarifi (SL L 334, 13.12.2013., str. 4.).